Document ID: /roh_data/filtered/Bilingualer_Corpus_interleaved-it-rm.jsonl.gz/1430

This is a text translated from Italian to Rumantsch Grischun.
Nuovo attestato specialistico obbligatorio per i pescatori

Nei Grigioni, dal prossimo anno, soltanto le persone in possesso di un attestato specialistico potranno acquistare una licenza di pesca annuale o mensile. Il Governo grigionese ha posto in vigore il relativo adeguamento dell'ordinanza cantonale sulla pesca con effetto al 1° gennaio 2009.

Dal 1° gennaio 2009, chi intende acquistare una licenza di pesca per pesci o gamberi deve dimostrare di possedere conoscenze sufficienti sui pesci e sui gamberi, nonché sul rispetto della protezione degli animali nell'ambito dell'esercizio della pesca. A questo scopo viene introdotto un attestato specialistico obbligatorio. I principianti possono acquisire questo attestato nel quadro di un corso cantonale di pesca per giovani e principianti o con un corso certificato dalla Confederazione. Alla base della novità vi è la revisione dell'ordinanza federale sulla pesca, che richiede tale attestato specialistico a livello nazionale.

Il Cantone dei Grigioni ha introdotto un obbligo di formazione per giovani pescatori e principianti già nel 2002. Pertanto, i pescatori che hanno già frequentato uno di questi corsi sono autorizzati ad acquisire l'attestato specialistico senza ulteriore obbligo di formazione. Per i pescatori che hanno acquistato la licenza di pesca prima del 2002 vale una regolamentazione transitoria. Grazie all'esperienza maturata nella pesca sono anch'essi autorizzati ad acquisire un attestato specialistico. Il presupposto, tuttavia, è che abbiano acquistato almeno una volta una licenza annuale o mensile fra il 2004 e il 2008. I titolari di licenze di pesca con validità inferiore a un mese non devono presentare alcun attestato specialistico. Ricevono tuttavia dagli uffici che rilasciano le patenti di pesca un pieghevole con informazioni specialistiche sull'esercizio della pesca nel rispetto della protezione degli animali.

Dai comuni e dalle regioni

- Bonaduz: il Governo approva un sussidio di 735'000 franchi al massimo per il progetto "Ripari antivalanghe e contro la caduta di massi Versamertobel".

- Calanca: il Governo assicura un sussidio promozionale di 6'050'000 franchi dal fondo di conguaglio finanziario alla prevista fusione dei Comuni di Arvigo, Braggio, Buseno, Castaneda, Cauco, Rossa, Sta. Maria e Selma. Tale sussidio viene concesso a condizione che la fusione venga definitivamente decisa dai Comuni e dal Gran Consiglio entro la fine del 2009.

- Klosters-Serneus: il Governo assicura un sussidio di 138'000 franchi al massimo per il progetto "Tal" per la diga di arresto delle valanghe e delle frane.

- Luzein: viene approvata la revisione totale della pianificazione locale del Comune di Luzein del 16 giugno 2006.

- Mesocco: viene assicurato un sussidio di 122'040 franchi al massimo alle spese supplementari per il canale di collegamento Pian San Giacomo-Mesocco.

- Ruis: viene approvato lo Statuto del Circolo di Ruis del 1  giugno 2008.

- St. Martin: al Comune di St. Martin viene garantito un sussidio di 100'710 franchi alle spese per il rinnovo e il potenziamento dell'impianto di approvvigionamento idrico.

- Trimmis: il progetto di arginatura "Chlei Rüfi" del Comune di Trimmis viene approvato e sostenuto con un sussidio di 161'000 franchi al massimo.

- Tschappina: viene approvata la revisione parziale della pianificazione locale del Comune di Tschappina del 20 giugno 2007.

- Vals: il Governo approva un sussidio di 148'000 franchi per il potenziamento dell'impianto di depurazione delle acque di scarico (IDA).

- Vella: viene approvata con riserve la revisione parziale della pianificazione locale del Comune di Vella del 28 febbraio 2008.

Sussidi cantonali a favore di diverse istituzioni

- Servizio monumenti: il Governo partecipa con 103'000 franchi al massimo alla conservazione delle rovine della fortezza di Tschanüff a Ramosch. Il restauro del convento di St. Giovanni a Müstair viene sostenuto con 182'000 franchi al massimo. Il Governo approva un sussidio di 54'000 franchi al massimo per la sistemazione di un'abitazione nel castello di Bothmar a Malans.

- Istituto per la ricerca culturale nei Grigioni: dal 2008 al 2012 viene versato un sussidio dell'ammontare complessivo di 200'000 franchi al progetto "Digitalizzazione degli archivi della Radio e Televisiun Rumantscha (RTR)". L'Alta scuola pedagogica dei Grigioni e l'Istituto per la ricerca culturale nei Grigioni ricevono un sussidio cantonale una tantum dell'ammontare di 31'575 franchi per il progetto "Edition Bündner Komponisten".

- Mezzi della Lotteria intercantonale: l'8a Biennale svizzera del teatro amatoriale avrà luogo dal 3 al 5 ottobre 2008 a Vulpera e viene sostenuta con una garanzia del disavanzo di 7'000 franchi al massimo.

- Open Air: gli Open Air Trun, Rheinwald, Bellaluna, Safiental, Val Lumnezia, Chapella e Malans vengono sostenuti con garanzie del disavanzo per un importo complessivo di 39'000 franchi al massimo.

Progetti stradali

Il Governo ha stanziato complessivamente 1'586'000 franchi per la costruzione e il risanamento dei seguenti tratti stradali:

- A13 strada nazionale: opere da capomastro Cassanawald - raccordo Nufenen

- Strada dell'Oberalp: lavori di pavimentazione Trun - Rabius

- strada della Prettigovia: opere da capomastro e lavori di pavimentazione Tälfscherstrasse

Organo: Governo

Fonte: it Cancelleria dello Stato dei Grigioni

Data: 26.06.2008

Nov attest obligatoric per pestgadras e per pestgaders davart las enconuschientschas da la materia

A partir da l'onn proxim dastgan mo pli persunas che han in attest obligatoric davart las enconuschientschas da la materia retrair en il Grischun ina patenta da pestga per in onn u per in mais. La regenza grischuna ha mess en vigur l'adattaziun correspundenta da l'ordinaziun chantunala da pestga per il 1. da schaner 2009.

Tgi che vul acquistar a partir dal 1. da schaner 2009 in'autorisaziun per pigliar peschs u giombers, sto cumprovar ch'ella u ch'el haja enconuschientschas suffizientas davart ils peschs e davart ils giombers sco er davart ina pestga che correspunda a la protecziun dals animals. Per quest intent vegn introducì in attest obligatoric davart las enconuschientschas da la materia. Pestgadras e pestgaders futurs pon acquistar quest attest en il rom d'in curs per pestgadras e per pestgaders giuvens e novs u a chaschun d'in curs certifitgà da la confederaziun. La raschun per questa novaziun è la revisiun da l'ordinaziun federala davart la pestga che pretenda in tal attest en l'entira Svizra.

Il chantun Grischun ha introducì gia l'onn 2002 in'obligaziun da scolaziun per pestgadras e per pestgaders giuvens e novs. Pestgadras e pestgaders che han gia fatg in tal curs han pia il dretg da retrair l'attest davart las enconuschientschas da la materia senza stuair far in'ulteriura scolaziun. Per pestgadras e per pestgaders che han acquistà lur patenta da pestga avant l'onn 2002 vala ina regulaziun transitorica. Sin basa da lur pratica da pestga han er ellas ed els il dretg da retrair in tal attest. La premissa è dentant ch'ellas e ch'els hajan retratg almain ina giada ina patenta d'in onn u d'in mais durant ils onns 2004 fin 2008. Tgi che retira ina patenta da pestga per ina durada da main ch'in mais na sto betg preschentar in attest davart las enconuschientschas da la materia. A talas persunas dattan ils posts ch'emettan las patentas dentant infurmaziuns en scrit davart ina pestga che correspunda a la protecziun dals animals.

Da vischnancas e da regiuns

- Panaduz: Per il project "protecziun cunter lavinas e cunter crudada da crappa en la chavorgia da Versomi" conceda la regenza ina contribuziun da maximalmain 735'000 francs.

- Calanca: Per la fusiun planisada da las vischnancas d'Arvigo, da Braggio, da Buseno, da Castaneda, da Cauco, da Rossa, da Sta. Maria i.C. e da Selma garantescha la regenza ina contribuziun da promoziun da 6'050'000 francs or dal fond da gulivaziun da finanzas. La garanzia vala cun la resalva che las vischnancas e ch'il cussegl grond concludian definitivamain la fusiun fin il pli tard la fin da l'onn 2009.

- Claustra-Serneus: Per il project "Tal" - in project d'in rempar per retegnair bovas e lavinas - garantescha la regenza ina contribuziun da maximalmain 138'000 francs.

- Luzein: La revisiun totala da la planisaziun locala da la vischnanca da Luzein dals 16 da zercladur 2006 vegn approvada.

- Mesauc: Als custs supplementars per il chanal da colliaziun Pian San Giacomo - Mesauc vegn garantida ina contribuziun da maximalmain 122'040 francs.

- Rueun: La constituziun dal circul da Rueun dal 1. da zercladur 2008 vegn approvada.

- S. Martin: A la vischnanca da S. Martin vegn garantida ina contribuziun da 100'710 francs als custs per renovar e per engrondir il stabiliment dal provediment d'aua.

- Trimmis: Il project da dustanza "Chlei Rüfi" da la vischnanca da Trimmis vegn approvà e sustegnì cun ina contribuziun da maximalmain 161'000 francs.

- Tschappina: La revisiun parziala da la planisaziun locala da la vischnanca da Tschappina dals 20 da zercladur 2007 vegn approvada.

- Val S. Pieder: Per la renovaziun da la serenera approvescha la regenza ina contribuziun da var 148'000 francs.

- Vella: La revisiun parziala da la planisaziun locala da la vischnanca da Vella dals 28 da favrer 2008 vegn approvada cun intginas resalvas.

Contribuziuns chantunalas a differentas instituziuns

- Tgira da monuments: Il chantun sa participescha cun maximalmain 103'000 francs al mantegniment da la ruina dal chastè Tschanüff a Ramosch. La restauraziun da la nav da la claustra Son Jon a Müstair vegn sustegnida cun maximalmain 182'000 francs. Per la renovaziun d'ina abitaziun en il chastè Bothmar a Malans approvescha la regenza ina contribuziun da maximalmain 54'000 francs.

- Institut per la perscrutaziun da la cultura grischuna: Per il project "digitalisaziun dals archivs da Radio e televisiun rumantscha (RTR)" vegn pajada ina contribuziun da totalmain 200'000 francs durant ils onns 2008 fin 2012. Per il project "ediziun da cumponistas e da cumponists grischuns" survegnan la scola auta da pedagogia dal Grischun e l'institut per la perscrutaziun da la cultura grischuna ina contribuziun chantunala unica da 31'575 francs.

- Meds finanzials da la lottaria naziunala: La 8avla biennala svizra dal teater d'amaturas e d'amaturs ha lieu dals 3 fin ils 5 d'october 2008 a Vulpera e vegn sustegnida cun ina garanzia da deficit da maximalmain 7'000 francs.

- Open airs: Ils open airs da Trun, da Valragn, da Bellaluna, da Stussavgia, da la Val Lumnezia, da Chapella e da Malans vegnan sustegnids cun garanzias da deficit da tut en tut maximalmain 39'000 francs.

Projects da vias

La regenza ha approvà totalmain 1'586'000 francs per construir e per sanar ils suandants trajects da vias:

- via naziunala A13: lavurs d'impressari, guaud da Cassana - access da Nufenen

- via sursilvana: lavurs da cuvrida, Trun - Rabius

- via dal Partenz: lavurs d'impressari e da cuvrida, via da Tälfsch

Gremi: regenza

Funtauna: rg chanzlia chantunala dal Grischun

Data: 26.06.2008